Graan - Wikipedia

# Graan

### vanuit Wikipedia, die vrye ensiklopedie.

Hawer en gars en sommige van die produkte wat daarvan vervaardig word.

Graan word meestal gebruik om grassoorte te beskryf wat verbou word vir hulle eetbare graan of sade. Hierdie graansoorte word op grootskaal verbou en verskaf wêreldwyd meer energie as enige ander verboude voedsel. Sommige ontwikkelende nasies se dieet bestaan hoofsaaklik uit graan. In ontwikkelde nasies is die aantal graan wat genuttig word minder, maar vorm steeds 'n belangrike deel van die daaglikse dieet.

## [wysig] Produksie

Die volgende tabel wys die jaarlike produksie van die mees gewilde graansoorte, beide in 1961[1] en in 2005. Die graansoorte is volgens hul 2005-produksie gelys.[2] Alhoewel bokwiet en quinoa gereëld onder grane getel word, is hulle egter tweesaadlobbige plante en dus nie werklik grassoorte nie.

Graan | 2005 (Metriese ton (Mt)) | 1961 (Mt)
--- | --- | ---
Mielies | 711,762,871 | 205,004,683 | 'n Stapelkos vir mense in Noord-Amerika, Suid-Amerika en Afrika asook veediere die wêreld oor.
Koring | 630,556,602 | 222,357,231 | Die primêre graansoort in matige klimate.
Rys[3] | 621,588,528 | 284,654,697 | Die primêre graansoort in tropiese klimate.
Gars | 139,220,431 | 72,411,104 | Verbou op grond wat te arm of te koud vir koring is. Word gemout of geëet deur veediere.
Sorghum | 59,722,088 | 40,931,625 | 'n Belangrike stapelvoedsel in Asië en Afrika en ook gereëld gebruik as voer vir veediere.
Gierst | 30,302,450 | 25,703,968 | 'n Groep soortgelyke, dog verskillende grane wat 'n belangrike stapelkos in Asië en Afrika vorm.
Hawer | 24,032,521 | 49,588,769 | Vroeër die stapelkos van Skotland en ook wêreldwys gewild as voer vir veediere.
Rogge | 15,202,142 | 35,109,990 | Belangrik in kou klimate.
Triticale (Korog) | 12,962,777 | 0 | 'n Kruising tussen koring en rogge.
Bokwiet | 2,127,823 | 2,478,596 | Word veral in Europa en Asië gebruik.
Fonio | 284,578 | 178,483 | Verskillende soorte grane wat in Afrika verbou word
Quinoa | 58,443 | 32,435 | Antieke skyngraan, word in die Andes verbou.

Die totaal mielies, koring en rys verskaf 87% van die wêreldwye graanproduksie.[2]

### [wysig] Verwysings

1. ↑ 1961 is die eerste jaar waarvoor daar statistieke deur die Food and Agriculture Organization van die Verenigde Nasies beskikbaar gestel is.
2. ↑ 2,0 2,1 FAO. "ProdSTAT." FAOSTAT. URL besoek op 2006-12-26.
3. ↑ Die gegewe gewig is vir volgraan rys.

Ontsluit van "http://af.wikipedia.org../../../g/r/a/Graan.html"

Kategorie: Voedsel

##### Views

- Artikel
- Bespreking
- Huidige wysiging

##### Soek

##### Ander tale

- Nederlands